Iskolások irtanák a parlagfüvet
Jövõre a gyerekek is részt vehetnek a parlagfûirtásban, ha iskolájuk indul az allergiaellenes pályázaton. Az iskolánként elnyerhetõ félmillió forintot képzési programra, vagy elhanyagolt területek feltérképezésére és gondozására fordíthatják. Az allergológus szerint az irtást még virágzás elõtt el kell kezdeni, az allergiás gyerekek pedig csak kesztyûben és maszkban végezhetik.
Még ezen a héten beadhatják pályázatukat az általános- és középiskolák, ha jövõre részt akarnak venni a parlagfûírtásban. A parlagfû-problémában érintett minisztériumok azzal a céllal írtak ki pályázatot, hogy a diákok megismerjék az allergiát okozó növényt és a lehetõ legtöbbet tegyenek meg az allergia kialakulásának megelõzéséért, illetve a gyomnövény irtásáért.

Az iskolák képzési program kialakítására is kérhetnek pénzt, de arra is vállalkozhatnak, hogy feltérképezik a környék elhanyagolt területeit, azok felett "védnökséget" vállalnak, kiirtják a parlagfüvet, és rendszeresen ellenõrzik, gyomlálják. Pályázati támogatásra összesen húszmillió forint áll rendelkezésre, pályázatonként félmillió forintot lehet igényelni. Az egészségügyi minisztériumtól az [origo] egyelõre nem kapott választ arra, hogy a pályázatra hány iskola jelentkezett és elsõsorban milyen jellegû programokra kértek támogatást.

A parlagfüvet még virágzás elõtt, április tájékán el kell kezdeni irtani, akkor még nem okozhat allergiát - mondta az [origo]-nak Aggné Wacler Lívia allergológus. Akik viszont tudják magukról, hogy allergiásak a parlagfûre, õk csak kesztyûben és maszkban vegyenek részt az irtásban - tette hozzá.

Becslések szerint az országban 2,5 millióan szenvednek a népbetegségnek számító pollenallergiától. Kétharmaduk kizárólag a parlagfûre érzékeny. A gondot fõként a gyomnövény feltartóztathatatlan terjedése okozza, a gyomnövénnyel borított terület nagysága minden évben növekszik. Egy idei felmérés szerint a fõvárosi és Pest megyei lakosság közel 22 százaléka pollenallergiás, a vizsgálattal igazolt betegek aránya eléri a 16 százalékot.
allergológus allergia pályázat